與德相遊雲光
作者：沈遼
朝代：宋

paragraphs: 方駕出齊山，五月未甚暑。
遥瞻六峰道，修烟莽如禇。
浮屠在山半，卜築氣象古。
松風下石竇，陰泉鳴竹塢。
堂堂老禪子，遊方遍中土。
十年不下山，不及朝市語。
拂雲有幽步，凌空開峻宇。
登山復望山，六峰艶如舞。
時當一陰候，陽氣驕且舞。
龍蛇伏草莽，往往暴爲雨。
由兹向揺落，流光不足數。
籃輿當復來，相與同支許。